Vavilovova ulica

Vavilovova ulica  je ulica v Bratislave, v mestskej časti Petržalka. Nachádza sa v miestnej časti Dvory. 

Vznikla v polovici 80. rokoch 20. storočia v rámci výstavby panelákového sídliska pod názvom Baumanova ulica. Bola pomenovaná podľa podľa ruského boľševického revolucionára Nikolaja Ernestoviča Baumana (1873 – 1905). Súčasný názov má od 1. apríla 1991, je pomenovaná podľa sovietskeho botanika Nikolaja Ivanoviča Vavilova (1887 – 1943).

Pri jej budovaní bol k ulici prístup po dnes už neexistujúcej Mičurinovej ulici, po roku 1988 sa prístup premiestnil po novovybudovanej Černyševského ulici. Do začiatku 90. rokov tu mala autobusovú konečnú zástavku linka 52.

Blízke ulice 
 Farského ulica
 Wolkrova ulica
 Mánesovo námestie
 Vlastenecké námestie

Referencie

Iné projekty

Externé odkazy 
Vavilovova ulica na mape Bratislavy

Ulice v Petržalke